
TEKNISK STUDIEHEFTE 

Det er tanken med dette hefte at give UFO-interesserede et grund¬ 
lag for videre studier i og forskning af UFO-sagen. I heftet vil 
blive behandlet større samlede emner i direkte eller indirekte til¬ 
knytning til UFO-arbejdet. De behandlede emner fremsættes på 
forfatternes ansvar og behøver ikke at være identisk med SUFOIs 
meninger. 

Udgiver: SUFOI (Scandinavian UFO-investigation) 

Redaktion og ekspedition: Frank Pedersen (ansvarlig) 

L. A. Ringsvej 68, Højbjerg. Telefon Aarhus 7 1149. Giro 18775. 

Abonnement kan tegnes for 3, 6 el. 12. mdr. Pris pr. år 12,00 kr. 

— EFTERTRYK IKKE TILLADT — 


Uddrag af dr. Wilhelm Martins bog: 

UFO’s atomkræfter og vor fremtid 

De flyvende tallerkener er i dag et aktuelt emne. 

Det er forståeligt, at temaet har optaget gemytterne lige så me¬ 
get som problemet atombomber, og at det har givet anledning til 
sensationelle bedømmelser endog fra videnskabelig side, selv om 
opfattelsen fra denne side ikke altid synes at være lige vellykket. 
Det drejer sig dog her om ting, som endnu ikke kan efterprøves 
gennem et direkte eksperiment, lige så lidt som alle vore forestil¬ 
linger om verdensaltet kan bevises gennem betragtning i telesko¬ 
per. Desværre er kritikken givet på et grundlag af forudsætninger, 
som ikke fuldt ud kan efterprøves. 

De færreste mennesker er klar over, at vore videnskabelige fore¬ 
stillinger om verdensaltet i dag er uhyre ensidigt. Vor teknik og 
kemi gør stadig beundringsværdige fremskridt gennem de mange¬ 
artede eksperimenter. Modsat er den astronomiske videnskab, hvis 
slutninger ene og alene er anvist til de nødtørftigste meddelelser, 
som lyset fra himmellegemer, fjernet uhyre langt fra os, kan give 




TEKNISK STUDIEHÆFTE 


3 


dem. Lægmanden, som er blændet af sensationelle meddelelser el¬ 
ler af videnskabeligt kendte navne, formoder, at disse astronomiske 
meddelelser om verdensrummet er mere sikker end kemien og tek¬ 
nikken kan godtage. 

Også de fleste uddannede, ja, endog mange videnskabsmænd, er 
sig ikke bevidst, at de astronomiske meningsanskuelser af i dag 
ofte hviler i autoritetstro. Deres anskuelser kan ikke bevises gen¬ 
nem efterprøver, selv om der også findes megen sandsynlighed i 
deres påstande. Fagastronomen ved alt for godt, hvor smerteligt 
knappe kontrolmulighederne er, når der er tale om vore forestil¬ 
linger om kosmos. Man tænker sig f. eks. deres slutninger om alle 
fiksstjerner, som faktisk er indicieslutninger på 2., 3. eller måske 
4. hånd. Det drejer sig om fiksstjerner, som er fjernet over 100 
lysår fra os — og det er i virkeligheden over 99 % af alle sigtbare 
stjerner. Ja, selv om de yderste planeter i vort eget solsystem er 
vore opgivender i mange henseender ikke mere helt sikre f. eks. 
om deres rotationshastigheder o. s. v. Til trods herfor må vi nære 
en berettiget respekt for astronomiens præstationer, netop fordi 
deres observationer er så besværlige. Næppe nogen anden viden¬ 
skabsgren byder på færre materielle fordele og fordrer så megen 
uselviskhed som netop astronomien. 

Alt dette må man tage hensyn til, når man tager problemet om 
beboelighed på vore planeter op til nærmere betragtning. — Vi 
vil se, at man kan komme til vidtgående slutninger på et andet 
grundlag. Først må man dog have et lille overblik over det fore¬ 
liggende UFO-materiale. På dette sted må betones, at de fleste be¬ 
retninger bærer troværdighedens præg. Naturligvis forekommer 
også mindre nøjagtige opgivelser og også en lille procentdel som 
selvbedrag. 

Hvad ved vi indtil i dag om UFO's? (1955). 

1. Et UFO's form opgives mest som skiveformet noget i retning 
af en dåse hvælvet oventil. Står iagttageren således, at han ser obj. 
mere fra skiverandens side, så synes obj, at være mere elliptisk ci¬ 
garformet. I Leslie - Adamski: Flyvende tallerkener er landet om- 

tales også et cigarformet større rumskib, som kan indeholde en 
række obj. ca. 10 m i diameter. 

2. Om UFO’ernes hastigheder foreligger såvel gode målinger 
som skøn. Der er målt hastigheder fra flere 100 km/t til 13.500 
km/t. Et skøn, som må betegnes som godt, taler om en hastighed 
på 60.000 km/t. Det er hastigheder, som end ikke de hurtigste 
jet-fly kan opnå — nemlig kun 1 - 3 gange lydens hastighed og 
kun i ganske kort tid — mens 13.500 km/t, hvilket er det samme 
som 4 km/sek. svarer til 11 gange lydens hastighed. Sådanne ha¬ 
stigheder er så meget mere påfaldende, som UFO’erne i måneds¬ 
vis kan flyve med denne hastighed. En anden interessant ofte iagt¬ 
taget færdighed består deri, at et UFO i længere tid kan stå helt 
stille over et område. Dertil kommer en overordentlig stor man¬ 
øvredygtighed, idet et UFO ofte pludseligt flyver baglæns eller 
med stor hastighed pludseligt stiger lodret til vejrs. 

Netop disse pludselige og usandsynlige manøvreændringer bli¬ 
ver brugt som bevis for, at et UFO ikke kan være bemandet, da 
mennesker af vor art umuligt kan tåle disse pludselige akceleratio- 
ner eller voldsomme retningsændringer. Denne overlegenhed i for¬ 
bindelse med en næsten lydløs flyvning bliver ofte benyttet som 
bevis for, det uholdbare i indberettede observationer og derfor be¬ 
tragtet som selvbedrag. 

Når det er muligt for UFO’erne gennem bestemte kræfter at 
ophæve tyngdekraften, hvilken mulighed professor Oberth har for 
øje, så kan efter hans mening også virkningen af akcelerationen på 
besætningen ophæves. 

3. Kun jå beretninger findes om landinger af UFO 9 s. Den 
vigtigste må sikkert være George Adamski’s bog: Flyvende taller¬ 
kener er landet, hvori han på en rolig, saglig og tilbageholdende 
måde beskriver en sådan landing. Kritikken betvivler delvis hans 
beretning. Vi vil på afgørende steder komme nærmere ind på den¬ 
ne beretning, der ikke blot er enestående, men også giver et ind¬ 
tryk af noget usædvanligt, således at man meget vel kan forstå, at 

kun de færreste kan beslutte sig til at tage saglig stilling hertil. 

Man må også tage sig i agt for at anse en sådan beretning for 
falsk, fordi en professionel lærd tilbageviser den, eller fordi den 
synes usædvanlig. I så fald måtte vi også holde samtlige kendsger¬ 
ninger om atomforskningen i dag for usandsynlig. For blot 100 
år siden ville man have holdt dette for umuligt. Her skal blot 
erindres om den erklæring, som en videnskabsmand omkring år¬ 
hundredskiftet fremsatte vedr. muligheden for at bygge et fly. Han 
søgte videnskabeligt at bevise, at sådanne konstruktioner ikke kun¬ 
ne holde sig i luften. 

Professor Menzel i Amerika forsvarer hårdnakket den påstand, 
at alle UFO-iagttagelser beror på indbildning gennem luftspejlin¬ 
ger. 

En virkelig fagmand på verdensrumsraketforskningens område 
som professor Hermann Oberth afviser ikke muligheden for, at 
UFO’s i virkeligheden kommer flyvende ude fra verdensrummet. 


4. Næsten alle iagttagere betoner lyset fra disse objekter. Nogle 
angiver, at dette lys er knyttet til en turbineagtig drejning af obj., 
og at farven stadig veksler i takt med drejningerne. Dette tyder på 
enten udstødning af en slags lysende gasart eller elektroner eller i 
det mindste en lysbevægelse ved drejning i den omgivende luft el¬ 
ler på fly-obj. selv. Et sådant fly-obj. består efter Adamskis beret¬ 
ning af et sammenføjningsløst, skinnende, men gennemsigtig, me¬ 
tallisk stof. Andre iagttagere angiver også lys, som skulle komme 
fra obj. indre og ikke vekslede i farven. 


5. Overordentlige oplysninger i det sidste århundrede. Sær¬ 
deles oplysende er endvidere de mange oplysninger om UFO-iagt- 
tagelser i det sidste århundrede, men også tidligere beretninger fra 
Karl den Stores tid og fra Indien foreligger. Leslie - Adamskis 
bog: Flyvende tallerkener er landet bringer gode oplysende sam¬ 
menstillinger herom. 

6. Leslie - Adamskis bog: Flyvende tallerkener er landet. 

Sidste halvdel af bogen omhandler Adamskis møde og samtale 
med en mand fra Venus, som kom i en flyvende tallerken. Sam¬ 
talen fandt sted ved hjælp af gebærder o.s.v. Manden kunne for¬ 
tælle, at hans fly-obj. kom fra Venus, og at drivkraften var en art 
magnetisk kraft, som gjorde det muligt at ophæve tyngdekraften. 

Overfor en sådan beretning må enhver stille sig, som han vil. 
Det er imidlertid en kendsgerning i de amerikanske iagttagelser, 
at der er een stor sikkerhed, nemlig den, at UFO’erne formår at er¬ 
kende de forfølgende jet-flys hensigter. Ofte følger et UFO paral¬ 
lelt med et jet-fly — åbenbart i den hensigt at betragte flyet nær¬ 
mere. Iagttagelserne går undertiden ud på, at UFO’et altid i det 
afgørende øjeblik lynhurtigt formår at unddrage sig det forfølgende 
jet-fly — oftest ved en hurtig, lodret stigning. De amerikanske 
iagttagelser betoner sikkert med rette, at UFO’erne formentlig er 
orienteret om vore radarvarslinger. I hvert fald er det endnu ikke 
lykkedes at standse et UFO eller tvinge det til landing. 

Man må altså stille sig som man vil overfor de til i dag så tal¬ 
rige observationer, men man hjælper ikke videnskaben, når man 
forud betragter alle den slags iagttagelser som værende opspind. 

( fortsættes) 

★ ★ 

★ 

Atomer og Universet 

Det er en almindelig anerkendt teori i visse kredse, at brintato¬ 
merne dannes i verdensrummet af ingenting. Det er dog ikke alle, 
der accepterer denne forklaring. Danskeren H. L. er blandt de sidst¬ 
nævnte, han har længe studeret disse ting, og det er hans teorier, 
der fremsættes i det følgende, og han udtaler: 

Det må absolut forekomme mærkeligt, at noget opstår af ingen¬ 
ting, forklaringen må være meget simplere, hvad er det, der passerer 
de tilsyneladende tomme områder i verdensrummet? Det er lyset. 
Brintatomerne må altså dannes af lyset. Da lyset ved disse hastighe¬ 
der ikke består af atomer, men af noget meget mindre, kaldte jeg 

disse ting for microatomer. (En del videnskabsmænd har i dag fun¬ 
det ud af, at der må eksistere en særlig slags lysatomer). 

Gennem mange års arbejde har jeg undersøgt, hvorledes det så 
kan forklare alle naturfænomener. Det må være ret indlysende, at 
lysets microatomer standser undervejs og klumper sig sammen til 
brintatomer. Dog støder man ret hurtigt på et andet problem nem¬ 
lig, hvad er magnetisme og tiltrækningskraft. Jeg kom efterhånden 
til den erkendelse, at lovene for tyngdekraft ville være nøjagtig 
de samme, hvis der i universet findes et ultraplasma, der udøver et 
tryk på såvel solen som planeterne. 

Det der i denne forbindelse især vil kunne interessere UFO-folk 
er, at det ikke er nogen tilfældighed, når man gang på gang hører 
om magnetisme og isklumper i forbindelse med rumskibe, for hvis 
et rumskib bliver omgivet med et felt af ultraplasma (magnetisme), 
vil det frastøde jorden, men resultatet bliver naturligvis, at det 
mister sin vægt, ja, kan fare bort fra jorden med enorm hastighed. 
De brænder ikke op i atmosfæren, for varmen er jo stof (micro¬ 
atomer, se det følgende) og frastødes derfor også af det stærke 
magnetiske felt. Når man i forbindelse med de uofficielle rum¬ 
fartøjsforsøg ofte hører om udnyttelsen af den fri energi i rum¬ 
met, så er det jo i virkeligheden ultraplasmaen, man tager hensyn 
til. De sidste meddelelser fra Cap Canaveral går jo netop ud på, 
at omgive raketnæsen med et magnetisk felt for at nedsætte var¬ 
mepåvirkningerne. 


Microatomer på jorden 

Solen udsender microatomer i form af lys. Når de rammer en 
sort genstand, standser de som varme. Rammer de en lysere gen¬ 
stand, kastes de tilbage i varierende hastighed og mængde. Den 
ganske lille forskel, der kan være i hastighederne, opfattes af øjet 
som farver. Da farverne ikke har den samme hastighed, brydes de 
forskelligt i en prisme. Hvis meget sollys ved hjælp af spejle stand¬ 
ses på et sted, fremkommer der en meget høj varme, ved hjælp af 
hvilken man f. eks. kan frembringe elektricitet. 

Når kulstof forbrænder ved hjælp af ilt, dannes der varme. År¬ 
sagen er, at det frie iltatom i sin atmosfære indeholder betydeligt 
flere microatomer, end det er i stand til at fastholde, når det bin¬ 
des sammen med andre grundstoffer i molekyler. Det benytter man 
sig af i elektricitetsværker, hvor den ved kulstoffets forbrænding 
frigjorte varmeenergi omdannes til elektricitet. Elektricitet er i vir¬ 
keligheden også microatomer. De forskellige stoffers reaktioner 

ved påvirkning udefra bestemmes af antallet af frie microatomer i 
de pågældende atom- og molekylesystemer. Gode ledere for elektri¬ 
citet tillader et stort antal microatomer at gå igennem deres om¬ 
råde. Dersom elektriciteten går igennem en lyspære, får micro- 
atomerne så meget fart på, at de udslynges som lys eller varme. 
Både microatomer med lysets hastighed og stillestående microato¬ 
mer som varme kastes tilbage fra blanke genstande og opsuges af 
sorte genstande. 

Når et fast stof f. eks. jern opvarmes, kommer der flere og flere 
microatomer mellem jernatomerne, således at disses tiltrækning af 
hinanden ophæves, og stoffet bliver flydende. Det omvendte er til¬ 
fældet, når f. eks. vand fryser til is. Da mindskes microatomernes 
antal, og til sidst bliver vandmolekylernes tiltrækningskraft så stærk, 
at de kan holde hinanden fast. 

Ved udvinding af energi af brint- og uranatomer frigøres ret 
store mængder microatomer i form af varme, lys eller andre ha¬ 
stigheder. Også lys er microatomer med en bestemt hastighed. Den 
ganske lille forskel, der kan være i hastighederne, opfattes af øret 
som høje og mørke lyde. I en telefon omsættes microatomerne fra 
lyd til elektricitet og igen til lyd. I en ny bilmodel fra USA fås 
den elektriske kraft fra den støj, som motoren laver, idet man om¬ 
sætter microatomerne fra lyd til elektricitet. 

Planter har den egenskab, at de kan skille kultveilte i ilt og kul¬ 
stof, som de bruger til deres opbygning. Da fri ilt indeholder be¬ 
tydeligt flere microatomer, end når det er kædet sammen med an¬ 
dre stoffer, må planterne skaffe sig microatomer til processen, og 
dem får de ved at standse sollysets microatomer. Planterne kan fri¬ 
gøre energi til eget behov ved at kæde kulstof og ilt sammen igen. 
Når dyr æder planter udvinder også de energi ved at sammenkæde 
luftens ilt og planternes kulstof. Ilten er således kilden til al orga¬ 
nisk energi. 

Konklusion. Varme, elektricitet, lyd og lys er microatomer med 
forskellige hastigheder. Iltens afgivelse af microatomer er grundla¬ 
get for alt liv. 

Anvendelse. Bedre forståelse af atomer og molekylers reaktioner 
ved forskellige påvirkninger. Finere teknik, især på atomvidenska¬ 
bens område. Bedre forståelse og grundigere udforskning af livets 
grundregler. 

Microatomer i Universet 

Foruden solsystemer og atomer findes der også microatomer. Når 
microatomer har deres største hastighed, er de lig med lys. Lyset 

fra stjernerne farer igennem verdensrummet, men standser efter¬ 
hånden undervejs, når det går igennem områder, hvor minimums¬ 
temperaturen hersker. Temperaturen er bestemt af tætheden af 
microatomer. Fandtes der ingen microatomer i et område, ville tem¬ 
peraturen være minimum, men lyset standses, når det passerer et 
sådant område. Standset lys er lig med varme, og balancen opret¬ 
holdes således. 

Microatomerne tiltrækker hinanden, og i løbet af lang tid dan¬ 
nes der brintatomer deraf. Brintatomerne tiltrækker hinanden, og 
der dannes brinttåger i hvis centrum, der efterhånden vil opstå et 
enormt tryk. Mellem brintatomerne vil der da være sammentrængt 
mange microatomer, det vil sige, at temperaturen er meget høj, så 
høj, at der sker en eksplosion, hvorved der dannes helium. 

Det nye grundstof tillader tilstedeværelsen af et større antal mi¬ 
croatomer, altså varme, og desuden er der ved dannelsen brugt en 
del microatomer. Men trykket og varmen kan også blive for stor 
for grundstof 2 med det resultat, at nogle microatomer alligevel 
smelter sammen med grundstof 2, således at dettes maximumsvægt 
overskrides. Derved opstår der en ny atomproces, hvorved grund¬ 
stof 3 dannes. Dertil bruges en del microatomer, og dette grund¬ 
stof tillader en større mængde varme omkring sig. Jo større tryk 
og varme (microatomer) desto flere eksplosioner og grundstoffer 
dannes, og brinttågen bliver således til en kompakt stjerne. 

Stjernen udsender lys (microatomer), som i verdensrummet stand¬ 
ses efterhånden, som det passerer områder med minimumstempe¬ 
raturer, og kredsløbet er dermed sluttet. 

Konklusion. Microatomer i stor hastighed er lig med lys. Stille¬ 
stående microatomer er lig med varme. Microatomer, der er klum¬ 
pet sammen i større enheder, er lig med atomer. 

Anvendelse. Først og fremmest til en dybere forståelse af ato¬ 
merne, deres opbygning og reaktioner ved påvirkninger af elektri¬ 
citet og varme. 


Ultraplasma 

I det store tomme univers, hvor minimumstemperaturen hersker, 
er der i virkeligheden fyldt med ultraplasma. Ultraplasmaen fra¬ 
støder alt stof, det vil sige microatomer, atomer, stjerner og mæl¬ 
keveje. De microatomer, der befinder sig i universet, vil af ultra¬ 
plasmaen blive trængt sammen til atomer, der igen vil blive trængt 
sammen til stjerner, i hvis indre der hersker høje temperaturer, 
det vil sige, at der er mange microatomer, men kun lidt ultra¬ 
plasma. Universets ultraplasma vil derfor trykke mod stjernen og 

således holde den sammen. På samme måde holdes atomer og mi- 
croatomer sammen af universets tryk. Stofmasse frastøder i virke¬ 
ligheden sig selv, og det ville splittes ad og spredes til alle sider, 
hvis ikke universets ultraplasma trykkede det sammen. 

Også på jorden frastøder faste genstande hinanden, men da uni¬ 
versets tryk er større, ser det ud, som om de tiltrækker hinanden. 
Hvis en sten kastes op i luften, er det ikke jordens tiltræknings- 
kraf eller tyngdekraften, der får stenen til at falde til jorden, men 
derimod universets ultraplasma, der støder stenen til jorden; men 
overfladisk set er der ingen forskel i handlingen. En genstands 
vægt og magnetisme er afhængig af den ultraplasma, der findes i 
den. 

Ultraplasma og magnetisme er det samme. I de instrumenter, 
hvor magnetismen anvendes, frastøder ultraplasmaen microato- 
merne, hvis bevægelse kan finde sted, eller omsættes til lyd, lys 
eller elektricitet. F. eks. et magnetisk lydbånd, hvor de magneti¬ 
ske impulser frastøder elektricitetens microatomer, der omsættes 
til lyd. 

Konklusion. Ultraplasmaens tryk holder alt stof i universet sam¬ 
men. 

Anvendelse. Rumraketter og rumskibe skal ikke overvinde jor¬ 
dens tiltrækningskraft, men universets tryk mod jorden. For at 
hindre at en raket eller et rumskib opløses af varme, når det pas¬ 
serer gennem jordens atmosfære, kan man i spidsen anbringe et 
meget kraftigt magnetisk felt, der jo vil frastøde varmens micro¬ 
atomer, og således sikre at rumskibet kommer uskadt igennem. Til 
opnåelse af meget høje temperaturer ved atomforskningen kan 
man anvende et meget kraftigt magnetisk felt, hvis ultraplasma vil 
frastøde varmens microatomer og holde dem indespærret. Hvis 
man kan skabe en kraft, der er lige så stor, som den kraft hvormed 
universets ultraplasma trykker mod jorden, muligvis ved en kom¬ 
bination af et magnetisk felt og minimumstemperaturen, vil man 
kunne bevæge sig med enorm hastighed uden hensyn til jordens 
såkaldte tiltrækningskraft. 

★ 

Ny generator bruger to luftarter 

Schnectaty, maj 1959- 

General Electric Co. rapporterede i dag, at den havde udviklet 
en elektricitetsproducerende kraftcelle, som måske kan benyttes i 
rumskibe. Cellen er en tre-tommer skive, en halv tomme tyk. Den 

producerer elektricitet fra brint og ilt. Skiven er delt i to kamre. 
Brint-molekyler splittes ved en elektrode i det ene og bevæger sig 
ind i det andet kammer, idet de frembringer strøm. 

★ 

Plasma kan drive rumskib til Mars 

(UPI) Republic Avation Co. fortæller, at de er ved at udvikle et 
interplanetarisk rumskib, der skal drives frem af kræfter, som vi- 
denskabsmændene også benytter under forsøg med at tæmme li- 
bomben. — Milton J. Minneman fra Republic siger, at kompagniet 
har bygget og prøvet eksperimentel plasmafremdrivningssystem, 
som ventes at blive prototypen på et fartøj, der vil være i stand til 
at bære en 5000 punds last til Mars. Han beskrev systemet på et 
møde for militære elektroteknikere her. Systemet bruger den så¬ 
kaldte „klemmeeffekt“, der bliver undersøgt som en mulig måde 
til at begrænse og kontrollere H-bombe fussionreaktioner inden 
for mure, der skal bestå af magnetiske kraftlinier. Et plasma er en 
luftart, der bliver varmet op, indtil den opnår elektrisk ladning. 

Under indflydelse af elektriske og magnetiske felter, kan elek¬ 
trificeret luft presses sammen, indtil partiklerne opnår høje tempe¬ 
raturer. Stærke elektriske impulser — 500 gange i sek. — giver 
plasmaen en høj potentiel hastighed. 

I H-bombekontrol-eksperimenterne puttes plasmaen ind i en hul 
tube med elektroder på hver ende. I Republic-plasma-motoren gør 
elektroderne dobbelt tjeneste som strålerør, idet de bestemmer ud¬ 
stødningens retning samtidig med, at de udsender de stærke elek¬ 
triske impulser. Fremdrivningskraften, der bliver skabt, er lav, for¬ 
di plasmaen har meget lille masse, men farten er høj. I rummet — 
hvor der hverken er luftmodstand eller vægt — skulle den kunne 
drive et rumskib med meget stor fart. Ved egen kraft kunne plas¬ 
ma-fartøjet ikke hæve sig fra jorden. Minneman sagde, at en ato¬ 
mar eller kemisk raket ville være nødvendig. Den skulle have et 
tryk på 940.000 pund for at løfte fartøjet fri fra jordens tyngde¬ 
felt. 

TEKNISK STUDIEHÆFTE 


Mystiske krusninger på radar 

Et nyt fænomen, som syntes at stamme fra tallerken-aktivitet, er 
blevet afsløret af to tallerkenartikler, som fremkom den 21. juni 
1959. 

OBSERVER rapporterer under overskriften: „Radar indkredser 
engle“, at mystiske ringe, som spreder sig ud fra en central plet 
ligesom krusninger på en dam, man har kastet en sten i, har vist 
sig på radarskærme. Deres tilsynekomst synes at ske samtidig med 
solopgang. 

Observationerne blev gjort af Marconi-forskningsafdelingen Great 
Baddow, Essex, hvor videnskabsmænd siger, at de kun synes at vise 
sig i lav højde og ikke er blevet observeret over havet. 

De udvider sig gradvist ved hastigheder fra 22 til 55 miles i ti¬ 
men, indtil de er op til 30 miles i diameter, da de bliver slørede og 
forsvinder. De har tendens til at vise sig nær ved særlige steder, idet 
Ipswich har haft fem sådanne tilfælde i de sidste fire måneder. 
Marconi-videnskabsmændene har ikke fundet beviser, der antyder, 
at effekten skyldes fugle eller meteorologiske forhold. 

SUNDAY EKSPRESS fastslår med overskriften: „Engle over Eng¬ 
land set af radarmænd 44 , at de mystiske krusninger også er blevet 
set på apparaterne i kontrolrummet på Londons lufthavn og også i 
Canterbury Reading Hertford og Chelmsford. Siden den 8. maj er 
de blevet observeret så ofte som tre gange om ugen. 

De blev først set i forskningslaboratoriet Marconis Wiriless Tele- 
graph Compagny i Great Baddow, Essex, da doktor E. Eastwood, 
der er leder, var ved at afprøve et nyt radarsæt sammen med fire 
assistenter. Mens de kiggede, viste der sig et uforklarigt lyspunkt på 
den mørke skærm. Det var lige over Tunbridge Wells. Punktet 
spredte sig ud til en cirkelformet krusning, som krusningerne på en 
dam udstrækker sig fra et oprørt punkt. Der var et mellemrum på 
2l/ 2 minut mellem begyndelsen af hver krusning — og der kom 
ialt 18 krusninger, hvoraf nogle strakte sig så langt som 20 miles. 
De er blevet fotograferet med et Cine-kamera og en speciel radar¬ 
indretning har anslået „englenes 44 højde til 2000 fod. 

De viser sig under varierende vejrforhold, — også udstrakt tåge 
— men vinden har aldrig været mere end 15 knob. — Man er sta¬ 
dig i gang med undersøgelserne. (fra ORBIT) 

Oversætter: P. Borgaard. 


Rounborg Tryk-Skive 






